**ROMÂNIA**

**JUDEŢUL SUCEAVA**

# **MUNICIPIUL CÂMPULUNG MOLDOVENESC**

**P R I M A R**

## REFERAT DE APROBARE

la proiectul de hotărâre privind aprobarea devizului general actualizat privind cheltuielile necesare realizării obiectivului *„****Dezvoltarea infrastructurii sanitare de paliație a spitalului municipal Câmpulung Moldovenesc****”,* ***cod SMIS 341017,***în vederea finanțării în cadrul Programului Sănătate, Apelul de proiecte „Investiții în infrastructura unităților care furnizează servicii de paliaţie”

Proiectul cu titlul „Dezvoltarea infrastructurii sanitare de paliație a spitalului municipal Câmpulung Moldovenesc”, cod SMIS 341017 a fost depus la data de 23.05.2025, în vederea obținerii finanțării în cadrul Programului Sănătate, Apelul de proiecte „Investiții în infrastructura unităților care furnizează servicii de paliaţie”.

 În cadrul procesului de evaluare, ca urmare a modificărilor intervenite privind creșterea valorii TVA, de la 19 la 21% , prin scrisoarea de clarificare 1 se solicită actualizarea valorii proiectului și cheltuielilor legate de acesta.

Referitor la proiectul nostru, vă reamintesc date despre program și obiective:

Programul se adresează atât unităților administrativ-teritoriale (județe, municipii) din regiunile mai puțin dezvoltate, cât și unităților sanitare publice (în cazul nostru Spitalul municipal) și finanțează următoarele activități de bază:

**-** investiții de tipul construire/extindere/modernizare/reabilitare și, dacă este necesar, dotare.

- dotarea cu echipamente are scopul de a crește gradul de accesibilitate a populației la serviciile publice de sănătate și de a îmbunătăți calitatea serviciilor publice de sănătate prestate – obiecte de inventar/ mijloace fixe necesare desfășurării activității medicale, echipamente medicale, inclusiv echipamente și sisteme IT pentru digitalizarea activităților unității sanitare publice, precum și a celor aferente activităților suport pentru derularea activității medicale.

Valoarea maximă eligibilă a investițiilor propuse pentru un spital public, pentru activitățile de bază, indiferent de tipul solicitantului, nu poate depăși 2.515.563 euro.

Valoarea maximă a finanțării acordate pentru costurile totale eligibile - 98%.

Contribuția eligibilă minimă a beneficiarului (buget local) 2%

Obiectul proiectului „Dezvoltarea infrastructurii sanitare de paliație a spitalului municipal Câmpulung Moldovenesc” este realizarea unei construcții noi cu destinație medicală - structură edificată de la zero, conform unui proiect arhitectural și tehnic specific, destinată desfășurării activităților medicale, cum ar fi furnizarea de servicii de diagnostic, tratament, reabilitare și îngrijire a pacienților.

Prin Ordinul ministrului investițiilor și proiectelor europene nr. 159/2025 a fost aprobat Ghidul solicitantului aferent acestui apel de proiecte. Apelul este unul competititiv, cu termenul maxim de depunere 16.06.2025. Pentru obținerea finanțării este necesară realizarea unui punctaj cât mai bun în grila criteriilor de evaluarea a proiectului. Motivat de aceasta, au fost realizate toate studiile și documentațiile necesare, a fost emisă autorizația de construire 36/21.03.2025 și a fost elaborat proiectul tehnic. De asemenea, au fost realizate procedurilor de achiziție (cu clauză suspensivă) și a fost atribuit contractul de lucrări.

Ca urmare a creșterii valorii TVA la 21% valoarea totală a investiției noastre este în sumă de 20.263.867,97 lei inclusiv TVA, din care C+M este 12.844.071,87 lei cu TVA.

Valoarea eligibilă a proiectului este de 12.518.698,85 lei inclusiv TVA, iar contribuția proprie a Municipiului Câmpulung Moldovenesc este în cuantum de 7.995.543,10 lei inclusiv TVA, reprezentând achitarea tuturor cheltuielilor neeligibile si a contribuției proprii (2%).

Precizez că în urma procedurilor de achiziție a contractului de lucrări, atribuirea contractului a fost la 10.418.534,95 lei fără TVA, față de 12.220.912,28 lei fără TVA cât a fost estimat înainte de licitație. Această modificare nu este menționată în DG, motivat de cerințele finanțatorului, dar este o economie la cofinanțarea noastră de peste 1.802.377,33 lei fără TVA. De asemenea, vor urma și alte proceduri de achiziție (dotarea unității sanitare) și sperăm ca și la acest capitol să înregistrăm economii față de valorile estimate, astfel ca sumele necesare de la bugetul municipiului să fie cât mai reduse.

Pentru susținerea cheltuielilor neeligibile vom căuta și alte surse de finanțare, poate chiar spitalul municipal prin ministerul sănătății sau bugetul propriu, etc.

Proiectul este foarte important atât pentru comunitatea noastră cât și pentru zonele învecinate și răspunde unei necesități stringente de îmbunătățire a infrastructurii din domeniul sănătății, având ca scop creșterea capacității de îngrijire a pacientilor în stadii terminale și crearea unui mediu confortabil și aliniat standardelor nationale si internationale.

Cu această prezentare supun aprobării dvs. proiectul de hotărâre.

**PRIMAR,**

**Negură Mihăiţă**